หนึ่งในเครือร้านอาหารแบบ -Fast food โดย - ChefMan เมนูอาหารจานแบบด่วนๆ ที่มีมาเลือกให้ลองกันแบบมาไวไปไว้  3.5 ดาวจ่ะ 

ร้านนี้อยู่ในโซน  Food Hall แถวร้าน ซาเว่เซ่น ขายอาหารแบบจานด่วนที่ไม่ต้องการบรรยากาศหรือการบริการอะไรมาก วันนี้ก็มาลองเมนูแบบจานด่วนๆ เมนูมีให้เลือกหลายแบบ ราคาเริ่มต้นประมาณ 150.- บาท  เริ่มต้นแบบทานง่ายๆ เช่น เป็ดทอด ไก่ทอด  ข้าวหมูแดง  มาม่า ข้าวอบ ไปจนถึงเมนูยากๆ ราคาอาหารประเภทแบบมาไวไปไว จะอยู่ในช่วง 180-250 บาท  นอกจากนี้ยังมีเมนู ขนมปังแบบง่ายๆ ที่ทานกับชากาแฟและเครื่องดื่มต่างๆที่มีให้เลือกเยอะดี   ส่วนของหวานที่จะขาดเสียไม่ได้คือ ซาลาเปาลาวา และซาลาเปาหมูแดง  แต่ว่าลาวาเผือกงดขายไปแระนะค่ะ 


มาม่าหมูแดงและไข่ (BBQ Pork Sunny Egg in Soup Noodle) 180.- จานนี้เป็นมาม่าในน้ำซุปรสชาติดี วางมาด้วยหมูแดง และ ไข่ดาวแบบไม่สุก  โดยรวมจานนี้น้ำซุปรสชาติดีค่ะ หมูแดงอร่อยๆ แต่ที่เหลือท่ัวไปก็กลางๆค่ะ 

ข้าวนึ่งไก่อบ (Steamed Rice Chicken Mushroom) 180.- จานนี้เป็นข้าวนึ่ง เสริฟมากับไก่อบซอสและเห็ดฟาง  ข้าวในจานเป็นข้าวนึ่งอร่อยมากนิ่มหอมชวนทาน ส่วนไก่ก็ปรุงสดมาได้ดีค่ะ จานนี้อร่อยใช้ได้ค่ะ 

สาคูมะม่วง (90.-) ขนมหวานถ้วยนี้เป็นเหมือน ซุปมะม่วงข้นๆ ใส่ สาคู เนื้อมะม่วงหั่นสี่เหลี่ยม เนื้อส้มโอ และ ไอติมวนิลา - จานนี้ส่วนตัวรู้สึกว่าทานยากไปหน่อย ครีมข้นๆออกหวานกว่าจะทานหมดแอบเหนื่อย น่าเสียดายค่ะที่ส้มโอแอบขมจริงจัง

โดยรวมก็เป็ยร้านแบบอาหารจานด่วน มีเมนูหลากหลายแบบทานง่ายๆจนเป็นแบบมื้อหนักๆ วัตถุดิบดีค่ะ ทำออกมามีคุณภาพน่าทาน แต่ว่ารสชาติอาจจะไม่ค่อยถูกปากทุกเมนู  ราคาบางรายการก็สูงแบบราคาทานในภัตคารแล้วค่ะ ที่นั่ง สภาพแวดล้อมยังรู้สึกว่า ราคาอาหารค่อนข้างสูงเมื่อเทียบกับเป็นสไตล์ร้านแบบ Fast Food
